Jenny Skavlan

Jenny Ebbing Skavlan (født 3. juni 1986) er en norsk modell, skuespiller, programleder, designer og forfatter. 
Hun vant årets kjendisblogg i Vixen Blog Awards 2015.


== Bakgrunn og familie ==
Skavlan er av Skavlan og vokste opp på Frogner og Bygdøy i Oslo, som datter av legen Jørgen Skavlan (bror av journalist og programleder Fredrik Skavlan).Skavlan gikk på Fagerborg videregående skole, der hun hadde en av hovedrollene i Fagerborgrevyen to år på rad.Etter at Skavlan flyttet til København, gikk hun teaterlinja på Borup folkehøyskole. I 2008 studerte hun mote og design, og fikk være med i TV 2s underholdningsprogram Skal vi danse. Videre ble hun kjæreste med Thomas Gullestad (gift i 2014).


== Skuespiller ==
Skavlan debuterte på filmlerretet som åtteåring i rollen som det røde blodlegemet «Alveola» i Jakten på nyresteinen. Etter dette hadde hun flere reklamejobber i årene som kom. Hun var blant annet med i en av reklamefilmene for Gilde i 2002, men ble mest kjent i en av Grandiosa-reklamefilmene for Stabburet noen år senere. Den resulterte blant annet i at det ble etablert flere fangrupper for henne på nettstedet Facebook.Skavlan var også med i Død snø, som er laget av folkene bak Kill Buljo, og som hadde kinopremiere i januar 2009. Hun spiller venninnen til Malin i filmen Fatso, basert på Lars Ramslies roman Fatso.Etter dette fikk hun i 2008 en rolle i en reklamefilm for nettauksjonen Tribber, som ble regissert av Reinert «Ray Kay» Olsen og spilt inn i Los Angeles, og omtalt i VG. Reklamefilmen ble fredag 30. mai lagt ut på YouTube, og fikk så dekning i media. Filmen ble sett av mer enn 50 000 i løpet av to dager. Hun spilte også sommeren 2008 i en musikkvideo til sangen «Det E'kke Meg Det er Deg» for rapgruppen Erik og Kriss. I tillegg spiller hun i Yoga Fire sin musikkvideo til sangen "Superkul Med Kniv".
Hun har også spilt i Børning og Tomme Tønner.


== Modell, gjenbruker og klesdesigner ==
Skavlan var modell for undertøyet til russ 2007 på nettsiden russedress.no. Høsten 2012 debuterte hun som forfatter med boken Sy om, hvor hun tar for seg sin store lidenskap gjenbruk. Med juveler David-Andersen laget hun i 2015 en smykkekolleksjon. I 2016 laget hun kolleksjoner for det danske kvinneklesmerket Vero Moda. Den var bærekraftig. Skavlan er også medeier i gjenbruksappen Tise.
Jeg har alltid hatt en forkjærlighet for prikker


== Programleder ==
I august 2009 ble det klart at Skavlan skulle være en av programlederne i fjernsynskanalen FEMs talkshow Studio FEM, sammen med Kari Simonsen, Mina Hadjian, Karita Bekkemellem og Eli Hagen. Hun var programleder i TV3-seriene Fangene på fortet sammen med Daniel Franck i sesongen som ble vist i 2011 og ledet også første, og eneste sesong av Masterchef. Våren 2012 ledet hun talkshowet Tweet4tweet sammen med Hasse Hope og Øivind Vogt. Høsten 2012 ledet hun sammen med Daniel Frank ekstremsportprogrammet Fritt fall. Sammen med Erik Solbakken var hun programleder for Melodi Grand Prix 2013 og 2014. Januar 2015 ledet hun Spellemannprisen 2014 sammen med Mona B. Riise. I 2019 var hun dommer i NRK-serien Symesterskapet.


== Filmografi ==
1996 – Jakten på nyresteinen
2008 – Fatso
2009 – Død snø
2009 – Amor
2009 – Nummer
2010 – Tomme tønner
2010 – Påpp og Råkk
2010 – Erlend og Steinjo
2011 – Tomme Tønner 2
2011 – Hjelp, vi er i filmbransjen
2012 – En gång i Phuket (svensk film)
2012 – Justice Is Served
2012 – Papegøye
2013 – Halvvägs till himlen
2014 – Børning
2016 – Børning 2


== Referanser ==


== Eksterne lenker ==
(en) Jenny Skavlan på Internet Movie Database 
(sv) Jenny Skavlan i Svensk Filmdatabas 
(da) Jenny Skavlan på Filmdatabasen 
(en) Jenny Skavlan hos The Movie Database 
(no) Jenny Skavlan på Filmweb
(no) Se&Hør: Skavlan misbrukt på nett
(no) Kjendis: Hete scener på utedo